CELEX: 62021TN0170
Language: sl
Date: 2021-03-25 00:00:00
Title: Zadeva T-170/21: Tožba, vložena 25. marca 2021 – Ben Ali/Svet

7.6.2021   
            
            
               SL
            
            
               Uradni list Evropske unije
            
            
               C 217/47
            
         
      Tožba, vložena 25. marca 2021 – Ben Ali/Svet
      (Zadeva T-170/21)
      (2021/C 217/63)
      Jezik postopka: francoščina
      
         Stranki
      
      
         Tožeča stranka: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Francija) (zastopnik: A. de Saint Remy, odvetnik)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  obravnava tožbo Mehdija Ben Alija in jo razglasi za utemeljeno;
               
            
                  —
               
               
                  tožbo obravnava po nujnem postopku v skladu z upoštevnimi postopkovnimi pravili;
               
            
                  —
               
               
                  sprejme ukrep procesnega vodstva na podlagi člena 64 Poslovnika, da bi doseglo, da Komisija razkrije „vse dokumente v zvezi s sprejetjem“ izpodbijane uredbe;
               
            
                  —
               
               
                  prvič, s takojšnjim učinkom za ničen razglasi Sklep Sveta (SZVP) 2021/55 ki se nanaša na tožečo stranko, ki ji je bil vročen z dopisom SGS 21/0041 z dne 25. januarja 2021, priporočeno poslanim 26. januarja 2021 in prejetim 29. januarja 2021, in ki določa ohranitev njenega imena na seznamu oseb, za katere veljajo omejevalni ukrepi, navedenemu v Prilogi k Sklepu Sveta 2011/72/SZV, spremenjenim s Sklepom Sveta 2021/55/SZVP, in v Prilogi k Uredbi Sveta (EU) 101/2011 o omejevalnih ukrepih zoper nekatere osebe, subjekte in organe glede na razmere v Tuniziji, ki se izvaja z Izvedbeno uredbo Sveta (EU) 2021/49, in drugič, razveljavi Izvedbeno uredbo Sveta (EU) 2021/49 o izvajanju Uredbe (EU) št. 101/2011 o omejevalnih ukrepih zoper nekatere osebe, subjekte in organe glede na razmere v Tuniziji;
               
            
                  —
               
               
                  Svetu Evropske unije naloži, naj Mehdiju Ben Aliju plača skupni znesek 150 000 EUR za povračilo vseh vrst škode;
               
            
                  —
               
               
                  Svetu Evropske unije naloži, naj Mehdiju Ben Aliju plača skupni znesek 30 000 EUR za stroške obrambe v obravnavani tožbi poleg stroškov, ki se v skladu s členom 91 Poslovnika lahko povrnejo iz naslova stroškov obrambe;
               
            
                  —
               
               
                  Svetu Evropske unije naloži celotne stroške postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem razlogov.
      
                  1.
               
               
                  Prvi tožbeni razlog se nanaša na to, da ni zadostne pravne podlage. Tožeča stranka trdi, da je sankcija lahko upravičena le, kadar je z njo mogoče doseči cilje, za katere je bila sprejeta, ne zadošča pa, da se navede zgolj grožnja za mir. V obravnavani zadevi pa Svet Evropske unije ukrepe, ki posegajo v položaj tožeče stranke, upravičuje s ciljem trajnostnega razvoja tunizijskega gospodarstva in družbe. Torej namen sankcije, ki jo je naložil Svet, ni ponovna vzpostavitev miru, temveč gospodarski in demokratični razvoj tunizijske družbe. To sankcijo je zato treba odpraviti ali spremeniti.
               
            
                  2.
               
               
                  Drugi tožbeni razlog se nanaša na kršitev pravic tožeče stranke do obrambe in do učinkovitega sodnega varstva. Tožeča stranka najprej meni, da so bile v fazi sprejetja odločitve v opravljenih postopkih kršene temeljne pravice zaradi neravnotežja med upoštevanimi razlogi in spoštovanjem pravic posameznikov. Tožeča stranka nato navaja, da so bile v fazi uvrstitve na seznam njene pravice kršene zaradi nezadostnih postopkov, ker ji ni bilo omogočeno učinkovito pravno sredstvo. Tožeča stranka nazadnje trdi, da v fazi izvršitve v postopku z odstopanji ni bila spoštovana pravica do učinkovitega pravnega sredstva.
               
            
                  3.
               
               
                  Tretji tožbeni razlog se nanaša na kršitev obveznosti obrazložitve. Tožeča stranka se v zvezi s tem sklicuje na to, da država Tunizija ni sprejela odločbe in, natančneje, ni navedla upoštevnih dejstev, ki bi lahko utemeljevala vpis te tožeče stranke na sporni seznam.
               
            
                  4.
               
               
                  Četrti tožbeni razlog se nanaša na očitno napako pri presoji. Tožeča stranka navaja, da je bila očitna napaka pri presoji storjena s tem, da ni bila dokazana njena udeležba pri katerem koli nezakonitem ravnanju, ki bi pomenilo poneverbo tunizijskih javnih sredstev ali pranje denarja. Poleg tega naj očitek udeležbe pri zlorabi uradnega položaja prav tako ne bi bilo podkrepljen z nobenim dokazom.
               
            
                  5.
               
               
                  Peti tožbeni razlog se nanaša na kršitev členov 31, 46 in 55 Konvencije Združenih narodov proti korupciji. Tožeča stranka v zvezi s tem trdi, da mora v skladu s temi določbami ukrep, ki zamrznitev ali zaplembo ohrani v veljavi, temeljiti bodisi na odločbi države, ki to zahteva, bodisi na tem, da ta država navede upoštevna dejstva in opis zahtevanih ukrepov. Po navedbah tožeče stranke pa pri določitvi omejevalnih ukrepov v zvezi z njo ta merila niso bila upoštevana.
               
            
                  6.
               
               
                  Šesti tožbeni razlog se nanaša na napako pri presoji, ki naj bi jo Svet storil v zvezi s sorazmernostjo ukrepov, sprejetih glede tožeče stranke.
               
            
                  7.
               
               
                  Sedmi tožbeni razlog se nanaša na zlorabo pooblastil.